नितिन गडकरी के कार्यालय में एक बोर्ड है। इस पर जॉन कैनेडी का एक उद्धरण मोटे-मोटे अक्षरों में लिखा हुआ है कि - अमेरिका एक समृद्ध देश है और इसलिए यहां सड़कें अच्छी हैं। फिर लिखा है कि यह सच नहीं है। वहां सड़कें अच्छी हैं इसलिए अमेरिका एक समृद्ध देश है। एक जमाना था, जब लालू प्रसाद कहा करते थे कि वह पटना की सड़कों को हेमा मालिनी के गालों की तरह बना देंगे। अब देश की उम्मीदें गडकरी पर टिकी हैं कि वह लालू प्रसाद का सपना पूरा कर दें।